Núm. Exp.: **CCM 2762-0002/2023**

Servei: **CULTURA**

*Convocatòria de la III edició del concurs literari de relats curts per la diversitat sexual i de gènere en l’àmbit comarcal del Maresme 2023*

**1 PARTICIPANTS**

1.1 Podrà participar-hi qualsevol persona amb 18 anys o més durant l’any 2023, resident al Maresme.

1.2 Les persones participants podran presentar més d’una obra.

**2 OBRES CONCURSANTS**

2.1 El tema del relat ha d’estar relacionat amb la diversitat sexual i de gènere.

2.2 Els relats han d’estar escrits en català o en castellà.

2.3 Els relats han de ser originals i inèdits.

2.4 Els relats han de fer alguna referència al Maresme (municipi, platja, lloc emblemàtic, etc.)

2.5 Les obres han d’utilitzar un llenguatge inclusiu.

2.6 L’extensió màxima dels relats serà d’una pàgina escrita amb tipus de lletra Arial 12, interliniat 1,5 i s’han de presentar en format electrònic.

**3 PLIQUES**

3.1 Els participants han de presentar la seves obres mitjançant instància genèrica a la Seu Electrònica del Consell Comarcal del Maresme (https://www.seu- e.cat/ca/web/ccmaresme/), adreçada a l’Àrea del Servei de Equitat i Acció Social i adjuntaran la documentació següent:

1. Identificació de la persona participant (DNI, NIE).

2. El padró actualitzat.

 3. La seva obra, que ha de complir els requisits establerts en el punt 2.

**4 PRESENTACIÓ DELS TREBALLS**

4.1 El termini per la presentació dels treballs d’aquesta convocatòria 2023, serà des del dia 09 de juny de 2023 fins al dia 19 de juny de 2023.

**5 CATEGORIES I PREMIS**

5.1 S'estableix una única categoria de participants: persones adultes de més de 18 anys i les que en compleixin durant aquest any 2023.

5.2 S’atorgaran un primer, un segon i un tercer premis per part d’un jurat designat pel Consell Comarcal del Maresme. Els tres premis seran en metàl·lic i tenen un valor econòmic de 350 €.

5.3 Els premis consisteixen en:

 - 1r premi d’un import econòmic de 175 €

 - 2n premi d’un import econòmic de 115 €

 - 3r premi d’un import econòmic de 60 €

5.4 Els premis es lliuraran en l’acte de commemoració de la Diada de l’Orgull LGBTI.

5.5 Els premis s’informaran quan es faci pública l’acta del jurat amb les persones guanyadores.

**6 JURAT I TRÀMIT**

6.1 El jurat qualificador serà nomenat pel Consell Comarcal del Maresme.

6.2 La seva composició serà la següent:

- Dos representants del teixit associatiu LGTBI de la comarca del Maresme

- Una persona representant d’una entitat de lletres (preferentment, vinculada a la comarca)

- Una persona escriptora de la comarca

6.3 Serà responsabilitat del jurat:

- Elaborar el veredicte que es recollirà en una acta

- Rebutjar els treballs que no s’ajustin a les bases de la convocatòria

6.4 El veredicte del jurat serà inapel·lable i vinculant per l’òrgan resolutori, que serà el President

del Consell Comarcal del Maresme

6.5 El jurat trametrà l’acta del veredicte al Consell Comarcal del Maresme i aquest comunicarà

els relats guanyadors.

**7 PUBLICACIÓ I CONSERVACIÓ**

7.1 Els relats guanyadors es publicaran en la pàgina web del Consell Comarcal del Maresme.

7.2 La propietat de les obres presentades serà de les persones que en tenen l’autoria. El Consell

Comarcal del Maresme es reserva el dret de fer-ne una primera publicació en la seva web (www.ccmaresme.cat), i poder reproduir-les, total o parcialment, en publicacions o en edicions pròpies del Consell Comarcal del Maresme, fent-ne referència a l’autor.

**8 ALTRES DISPOSICIONS**

8.1 La convocatòria anual del “Concurs de relats curts per la diversitat sexual i de gènere al Maresme” es farà mitjançant resolució de la presidència del Consell Comarcal del Maresme.

8.2 Les persones participants seran responsables de les reclamacions que es produeixin per danys a tercers (plagis, danys morals, etc...).

8.3 Qualsevol imprevist, incidència, esdeveniment extraordinari que esdevingui durant el procés del concurs, la resolució dels quals no estigui prevista en les presents bases seran resolts pels membres del jurat del concurs, amb el suport dels tècnics del Consell Comarcal.

8.4 En compliment del Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i la Llei Orgànica 3/2018, de 5 de desembre, de protecció de dades i garantia dels drets digitals, el Consell Comarcal del Maresme com a responsable del tractament de les dades dels participants en el concurs tractarà les dades amb tota la confidencialitat i aplicarà les mesures de seguretat corresponents.

Les dades facilitades seran tractades legítimament en base al consentiment prestat en inscriure-us present concurs i en compliment de les funcions públiques pròpies de l’entitat, per gestionar la inscripció, participació i comunicacions amb les persones participants. Les dades no seran cedides a tercers excepte les dades de les persones guanyadores, que seran difoses públicament.

Un cop finalitzat el concurs, les dades seran conservades únicament per al compliment de les normatives aplicables i per atendre possibles reclamacions, però no seran utilitzades per a cap altra finalitat.

Les persones interessades, en cas de desitjar-ho, podran exercir els seus drets d’accés, rectificació, supressió, oposició, limitació del tractament davant del Consell Comarcal del Maresme, per instància genèrica, a la seu electrònica al següent enllaç: https://www.seu-e.cat/web/ccmaresme/govern-obert-i-transparencia/serveis-i-tramits/tramits/instancia-generica.

Així mateix, les persones participants que puguin considerar que els seus drets de protecció de dades han estat vulnerats podran presentar una reclamació davant l’Autoritat Catalana de Protecció de Dades ([www.apd.cat](http://www.apd.cat)).

8.5 Durant l’acte de lliurament de premis es poden fer fotografies. El Consell Comarcal del Maresme i qualsevol ajuntament de la comarca podran fer ús d’aquestes imatges per fer publicitat i difusió del concurs. Els noms i les imatges dels participants poden sortir publicats al mitjans de comunicació. Les persones participants que no estiguin d’acord amb la utilització de la seva imatge ho hauran de declarar expressament.

8.6 La participació en el present concurs implica la total acceptació de les bases reguladores.